О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 271
от 27.08.2020 г.
За обявяване на публичен търг с явно наддаване за продажба на недвижим имот - частна общинска собственост 

На основание чл.21 ал.1 т.8 и ал.2 от ЗМСМА и съгласно чл.8 ал.1 и чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник
ОБЩИНСКИ СЪВЕТ РЕШИ:
Дава своето съгласие да се организира и проведе търг с явно наддаване за продажба на недвижим имот – частна общинска собственост и одобрява начална тръжна цена определена, съгласно Доклад за  пазарна оценка, а именно за:
ТЕРЕН, представляващ поземлен имот с идентификатор 55871.509.1793 /землище петдесет и пет хиляди осемстотин седемдесет и първи, кадастрален район петстотин и девети, имот хиляда седемстотин деветдесет и трети/, с адрес на поземления имот: гр. Перник, кв.“Ралица“, ул.“Колош“ с площ от 433 кв.м /четиристотин тридесет и три квадратни метра/; Трайно предназначение на територията: Урбанизирана; Начин на трайно ползване: Ниско застрояване (10 m); Стар идентификатор: няма; Номер по предходен план: 9182, квартал: 93, парцел: IV; при съседи: 55871.509.1800, 55871.509.1804, 55871.509.1789, 55871.509.965, 55871.509.1827,  за който е съставен АОС №12904/09.05.2019 г., утвърден от кмета на Община Перник, вписан в Служба по вписванията гр. Перник Дв.вх.№1996, Вх.рег.№2055, Акт №153, т.7, дело №1010, Имотна партида:66471, при начална тръжна цена 17 320,00 лв. /седемнадесет хиляди триста и двадесет лева и нула стотинки/ без ДДС и 20% ДДС в размер на 3 464,00 лв. /три  хиляди четиристотин шестдесет и четири лева и нула стотинки/ или обща сума в размер на 20 784,00 лв. /двадесет хиляди седемстотин осемдесет и четири лева и нула стотинки/,  съгласно Доклад за пазарна оценка на основание чл.41, ал.2 от ЗОС, предоставена от независим оценител Венцислав Груев,  регистр.№100100789 на КНОБ.

Възлага на Кмета на Община Перник да извърши необходимата процедура, съгласно законовите разпоредби.

Решението е прието на заседание на Общинския съвет, проведено на 27.08.2020г., Протокол № 14 т.33 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

